**Р Е Ш Е Н И Е № ПВ-7-П/2016г.**

Процедурата по реда на глава шеста от *Закона за опазване на околната среда* за инвестиционно предложение: **„Изграждане на предприятие за преработка на риба и рибни продукти и административно – битова сграда“ (включващо и изграждане на сондажен кладенец),** в имоти с № 38950.36.340 и 38950.36.337, с. Костиево, община Марица е започнала с внасяне в РИОСВ– Пловдив на уведомление с вх. № ОВОС-1622/23.12.2015г. от Възложителя „Фиш Експрес“ ЕООД.

С писмо на РИОСВ-Пловдив изх.№ ОВОС-1622/04.01.2016г, възложителят е информиран, че следва да представи допълнителна информация за изясняване на:

- дълбочина, проектни параметри, местоположение, брой на предвидените за изграждане водовземни съоръжения (сондажни кладенци);

- заустване на битови и производствени отпадъчни води;

- предвид, че инвестиционното предложение включва и котел на твърдо гориво е необходимо да се представи информация за горивната инсталация, както и данни за нейната номинална входяща топлинна мощност.

Със същото писмовъзложителят е информиран, че след представяне на изисканата информация в срок, ще бъдат уточнени действията, които трябва да предприеме в изпълнение на нормативната уредба по околна среда.

В указания срок възложителя внася в РИОСВ-Пловдив изисканата допълнителна информация.

Предвид изискването на чл. 4а от Наредбата за ОВОС, уведомлението и допълнителната информация за горецитираното инвестиционно предложение са изпратени за становище до Басейнова Дирекция „Източнобеломорски район“ (БД ИБР-Пловдив). С вх. № ОВОС-1622/15/09.02.2016г, БД ИБР-Пловдив, изразява допустимост за инвестиционното предложение.

На основание чл.5, ал.1 от Наредбата за условията и реда за извършване на оценка на въздействието върху околната среда (Наредба за ОВОС, ПМС №59/2003г.), с писмо изх. № ОВОС-1622/15/04.02.2016г., Възложителят е информиран за следното:

Инвестиционно предложение попада в обхвата на т.2, буква „г” от приложение № 2 от *Закона за опазване на околната среда* /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС. Дадени са указания за необходимите действия, които възложителят следва да предприеме за провеждане на процедурата.

* Да представи информация по Приложение № 2 към чл.6 от Наредбата за ОВОС в един екземпляр на хартиен и два екземпляра на цифров носител, както и уведомления до Кметовете на Община Марица, Кметство с. Костиево и засегнатото население.
* Да изпълни изискванията на чл.6, ал.1 и ал.9 от Наредбата за ОВОС за осигуряване обществен достъп до информацията по Приложение № 2.
* Да заплати такса /500 лв./, съгласно чл.1, ал.5, т.1 от Тарифа за таксите, събирани в системата на МОСВ /ДВ бр.94 от 2012г./.

С цитираното по горе писмо е изразено становище, че Инвестиционното предложение попада в обхвата на чл.2, ал.1, т.1 от *Наредбата за ОС* и подлежи на процедура по оценка за съвместимост с предмета и целите на опазване на най-близката защитена зона BG0000578 „Река Марица” и BG0002087 „Марица-Пловдив”.За да се извърши оценката, следва да се представи информация на хартиен и цифров носител, съобразена с изискванията на чл. 10 от *Наредбата за ОС.*

С писмо до РИОСВ-Пловдив с вх. № ОВОС-1622/15/22.02.2016г. от „Фиш Експрес“ ЕООД е изразен отказ от проектирането и изграждането на сондажи за водовземане на подземни води от нови водовземни съоръжения, което съгласно чл. 56, ал. 1 от Административно процесуалния кодекс води до прекратяване на производството, по искане на страната, по чиято инициатива то е започнало.

Въз основа на изложените по-горе фактически обстоятелства и на основание чл. 56, ал. 1 от Административно процесуалния кодекс,

**Р Е Ш И Х :**

**Прекратявам процедурата** по оценка на въздействието върху околната среда, в това число и по оценка на съвместимост **за инвестиционно предложение:**

**„Изграждане на предприятие за преработка на риба и рибни продукти и административно – битова сграда“ (включващо и изграждане на сондажен кладенец),** в имоти с № 38950.36.340 и 38950.36.337, с. Костиево, община Марица, с възложител „Фиш Експрес“ ЕООД.

**Решението може да бъде обжалвано чрез РИОСВ-Пловдив пред Министъра на околната среда и водите и/или Административен съд–Пловдив в 14-дневен срок от съобщаването му на заинтересованите лица и организации по реда на Административно-процесуалния кодекс.**

**Доц. Стефан Шилев 02.03.2016г.**

*Директор на РИОСВ - Пловдив*